2.

Artiklit 8 muudetakse alates 1. augustist 2004 järgmiselt. a) Lõige 2 asendatakse järgmisega: “2. Hüvitamise tingimused a) TARGETi saatva osaleja suhtes saab haldamise tasu hüvitamist ja intressihüvitist kohaldada järgmiste talitlushäirete korral: i) maksekorraldust ei töödeldud samal päeval; või ii) vastav TARGETis osaleja tõendab, et ta soovis maksekorraldust TARGETisse sisestada, kuid ei saanud seda teha seoses siseriikliku reaalajalise brutoarveldustesüsteemi saatmisfunktsiooni peatamisega. b) TARGETi vastuvõtva osaleja suhtes saab haldamise tasu hüvitamist kaaluda, kui TARGETi talitlushäire ilmnemise päeval osaleja ootas makse saamist TARGETi kaudu ja ei saanud vastavat makset talitlushäirete tõttu. Intressihüvitise nõuet saab kaaluda ka juhul, kui: i) vastav TARGETis osaleja soovis laenamise püsivõimalust või kui TARGETis osalejal ei ole juurdepääsu laenamise püsivõimalusele, kuid sellele TARGETis osalejale tekkis deebetsaldo või tema reaalajalise brutoarvelduskonto päevasisene laen muutus TARGETi sulgedes üleöölaenuks, või ta pidi laenama summasid vastavalt RKP-lt; ja ii) RKP, mille siseriiklikus reaalajalises brutoarveldussüsteemis talitlushäire ilmnes (“talitushäirega RKP”), oli vastuvõttev RKP, või ilmnes talitlushäire TARGETi tööpäeva jooksul liiga hilja selleks, et vastuvõtval TARGETis osalejal oleks rahaturule juurdepääs olnud tehniliselt võimalik või otstarbekas.” b) Lõike 3.1 punkt b asendatakse järgmisega: “b) haldamise tasu määraks on 50 EUR esimese töötlemise kuupäeval teostamata jäänud maksekorralduse eest ning korduva vea korral 25 EUR iga järgmise nelja sellise maksekorralduse eest ning 12,50 EUR iga neile järgneva sellise maksekorralduse eest. Haldamise tasu määratakse kindlaks iga TARGETi vastuvõtva osaleja suhtes eraldi.” c) Lõige 3.2 asendatakse järgmisega: “3.2 TARGETi vastuvõtvate osalejate hüvitis a) TARGETi hüvitiste skeemi järgsed hüvitised on haldamise tasu hüvitis või haldamise tasu hüvitis koos intressi hüvitisega. b) Haldamise tasu suurus on määratletud lõike 3.1 punktis b ja haldamise tasu määratakse iga TARGETi saatva osaleja suhtes eraldi. c) Intressihüvitise arvutamise meetod on osutatud eespool lõike 3.1 punktis c erinevusega, et intressihüvitise aluseks on vahe laenamise püsivõimaluse intressimäära ja referentsmäära vahel ning intressihüvitis arvutatakse summa suhtes, mida laenamise püsivõimaluselt taotleti talitlushäire tõttu. d) TARGETi vastuvõtva osaleja suhtes, kui osaleja on i) eurosüsteemi rahapoliitiliste toimingute osapooleks mitteoleva osaleva liikmesriigi reaalajaline brutoarveldussüsteem, ja ii) mitteosaleva liikmesriigi reaalajaline brutoarveldussüsteem, kui talitlushäire tulemusena on tekkinud deebetsaldo või päevasisene laen on üle läinud üleöölaenuks, või on tulnud summasid laenata vastavalt RKP-lt, loobutakse kohaldatavast trahvimäärast (määratletud vastaval juhul kohaldatavate reaalajalise brutoarveldussüsteemi reeglitega) selles osas, mis ületab laenamise püsivõimaluse intressimäära (ja ei kohaldata edaspidistel ülekandumise juhtudel), ning eespool punktis ii) osutatud riikide reaalajalistest brutoarveldussüsteemidest TARGETis osalejate suhtes jäetakse see kõrvale juurdepääsu osas päevasisesele laenule ja/või jätkuva osalemise mõttes asjaomases riigi reaalajalises brutoarveldussüsteemis.”